Diari Oficial de la Generalitat Valenciana


Sumari del DOGV 6039, del 19-06-2009 (2009/7121)

RESOLUCIÓ de 22 d'abril de 2009, de la Direcció General d'Energia, per la qual s'atorga a la empresa Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia elèctrica aèria d'alta tensió a 132 kV, simple circuit, ST Xixona-ST Benidorm, entre el suport núm. 85 bis i la ST Benidorm, al terme municipal de Finestrat. Expedient número ATLIRE/2008/83/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7121


Data del document
:   22-04-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 d'abril de 2009, de la Direcció General d'Energia, per la qual s'atorga a la empresa Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia elèctrica aèria d'alta tensió a 132 kV, simple circuit, ST Xixona-ST Benidorm, entre el suport núm. 85 bis i la ST Benidorm, al terme municipal de Finestrat. Expedient número ATLIRE/2008/83/03. [2009/7121]  
Vist l'expedient amb referència ATLIRE/2008/83/03, incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili en 03703 Alacant, carrer Ausó y Monzó, 16, 7ª planta, relatiu a la sol·licitud de 20 d'agost de 2008 sobre autorització administrativa i aprovació de projecte d'execució, per a la modificació de la línia aèria d'alta tensió a 132 kV, simple circuit, ST Xixona-ST Benidorm, entre el suport núm. 85 bis i la ST Benidorm, al terme municipal de Finestrat, província d'Alacant.  
A la mencionada petició s'acompanya del projecte d'execució firmat per l'enginyer competent i visat pel col·legi oficial corresponent amb data 8 d'agost de 2008.  
Vist que el dia 21 de novembre de 2008 es va publicar en el Diari Oficial de la Comunitat Valenciana la informació pública prevista en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les al·legacions que s'estimaren oportunes.  
D'acord amb la documentació que hi ha a l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que de conformitat amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Finestrat de la separata del projecte de la instal·lació sol·licitada, per afectar la instal·lació a béns, instal·lacions, obres o servicis, centres o zones dependents d'eixa administració, a l'efecte de donar la seua conformitat o oposició.  
No figura en l'expedient contestació a l'efecte per part de l'Ajuntament de Finestrat.  
Vist que de conformitat amb el mencionat Decret 88/2005, es va traslladar la separata corresponent perquè donaren la seua conformitat o oposició i, si és el cas, les condicions tècniques procedents a l'autorització sol·licitada, als diferents organismes afectats per la instal·lació, concretament a:  
- Confederació Hidrogràfica del Xúquer, respecte de l'encreuament de la instal·lació sobre el llit del barranc de la Cala al terme municipal de Finestrat, i es remet l'informe sol·licitat per mitjà del que s'autoritza el citat encreuament, amb les condicions particulars i generals que s'hi contenen.  
- Ministeri de Foment. Demarcació de Carreteres de l'Estat a la Comunitat Valenciana, Unitat de Carreteres d'Alacant, respecte de l'encreuament aeri de la instal·lació amb la carretera N-332, PK 143+410 al terme municipal de Finestrat, que resol autoritzar l'encreuament d'acord amb la documentació que ha sigut aportada per l'empresa sol·licitant i amb les condicions generals i particulars que s'hi contenen.  
De les mencionades condicions es va traslladar a l'empresa peticionària, i esta mostra la seua conformitat amb les condicions particulars arreplegades estos.  
Vist que consta en l'expedient Resolució de 3 d'octubre de 2007 de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual no es considera sotmesa a avaluació d'impacte ambiental la modificació proposada, que consistix en el soterrament de diverses línies d'alta tensió en l'àmbit de l'instrument urbanístic del sector 27 la Caleta de Finestrat.  
Vist que consten com a antecedents les resolucions de la Direcció General d'Energia sobre autorització administrativa de la línia aèria d'alta tensió a 132 kV entre la ST Xixona i la ST Benidorm, de 17 de setembre de 2002 i la seua autorització d'explotació de 20 de novembre de 2002, així com la d'autorització administrativa i aprovació del projecte d'execució de l'última modificació de la mencionada línia entre els suports núm. 84 i núm. 86 de 26 d'octubre de 2006.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és portar a efecte les modificacions necessàries d'adaptació per a la construcció derivada d'actuacions urbanístiques en el terme municipal de Finestrat.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a l'empresa Iberdrola Distribución Eléctrica, SAU, la modificació de la Línia aèria d'alta tensió a 132 kV, simple circuit, ST Xixona-ST Benidorm, entre el suport núm. 85 bis i la ST Benidorm, al terme municipal de Finestrat, província d'Alacant, i les característiques principals del qual són les següents:  
- Traçat: modificació del tram de línia aèria d'alta tensió a 132 kV, simple circuit, ST Xixona-ST Benidorm per mitjà del soterrament des del suport, nou, núm. 86 i la ST Benidorm, i un nou tram aeri entre els suports núm. 85 bis, existent, i el suport nou de transició núm. 86. Desmuntant-se el tram de línia entre el suport de transició i la ST Benidorm.  
- Tensió nominal: 132 kV (1ª categoria).  
- Potència màxima que s'ha de transportar: 262,65 MVA per circuit.  
- Freqüència: 50 Hz.  
- Tipologia constructiva:  
a) Tram subterrani.  
· Inici de la línia: suport de transició núm. 86 (nou) de la línia ST Xixona-ST Benidorm.  
· Final de la línia: ST Benidorm, al seu pas per l'actuació urbanística, on s'instal·len suports-pedestals per als terminals d'este tram.  
La connexió amb la línia elèctrica aèria s'efectua per mitjà d'un suport de gelosia de pas aerosubterrani.  
· Conductors: constarà d'un circuit trifàsic i un cable de reserva els conductors del qual seran de cable d'aïllament sec, amb secció de 2.000 mm², que treballarà a 132 kV i estarà preparat per a 220 kV. Disposa de fibra òptica amb diàmetre de cable 16,7 mm i terminals exteriors unipolars per fase amb aïllador compòsit. En el suport de pas a subterrani i en els suports-pedestals s'instal·larà un parallamps d'òxid metàl·lic (sense explosors per fase).  
· Longitud: 580 m.  
b) Tram aeri.  
· Inici de la línia: suport núm. 85 bis (existent) de la línia ST Xixona-ST Benidorm.  
· Final de la línia: suport de transició núm. 86 (nou) de la línia ST Xixona-ST Benidorm.  
· Conductors: alumini-acer, tipus dúplex Hawk, amb seccions respectives de 241,7 mm² i 39,4 mm². Cable de terra tipus OPGW-15, amb fibra òptiques en el seu nucli, de secció 118,30 mm² i aïlladors de compòsit de columna.  
· Suports:  
El suport de transició serà metàl·lic de gelosia, i fonamentacions independents, amb perfils angulars de costats iguals, galvanitzats en calent, d'acer S355J2G3 i S275JR. Forma troncopiramidal (des de base al braç inferior), prismàtica (des d'este al superior) i dos castellets (part superior) per al cable de fibra.   
· Preses de terra: sistema mixt de piques i anelles.  
· Longitud: 253 m.   
- Pressupost total: 1.794.530,61 euros.  
Segon  
Aprovar el projecte d'execució referit a la modificació de la línia autoritzada en el punt primer de la present resolució, firmat per enginyer competent i visat pel col·legi oficial corresponent amb data 8 d'agost de 2008, i se'l sotmet a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de tres mesos comptadors a partir del començament de l'obra civil. No obstant això, amb anterioritat a l'acabament del mencionat termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de la terminació de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, amb acreditació que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte, es requerisca posar part d'esta en tensió, haurà de ser sol·licitat al Servici Territorial d'Energia d'Alacant, que establirà, si és el cas, les condicions que se li apliquen. No obstant això, transcorregut un mes des de l'obtenció del certificat d'acabament parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la seua desconnexió en el cas que ja estiguera en funcionament.  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 22 d'abril de 2009.- El director general d'Energia: Antonio Cejalvo Lapeña.